**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔՐԵԱԿԱՆ ԴԱՏԱՎԱՐՈՒԹՅԱՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** Հայաստանի Հանրապետության 1998 թվականի հուլիսի 1-ի քրեական դատավարության օրենսգրքի (այսուհետ՝ Օրենսգիրք) 31-րդ հոդվածում լրացնել հետևյալ բովանդակությամբ 8-րդ մաս.

«8. Մեղադրյալի քննությունից կամ դատից թաքնվելու կամ խուսափելու դեպքում քրեական գործով վարույթը կարող է չկասեցվել, եթե բացակայում են սույն օրենսգրքի 37519 հոդվածի 2-րդ մասով նախատեսված հիմքերը։»:

**Հոդված 2.** Օրենսգրքի 203-րդ հոդվածում լրացնել հետևյալ բովանդակությամբ 3.1-ին մաս.

«3.1. **Սույն օրենսգրքի 31-րդ հոդվածի 8-րդ մասով նախատեսված դեպքում** որպես մեղադրյալ ներգրավելու մասին որոշումը քննությունից թաքնվող կամ խուսափող մեղադրյալի պաշտպանին տրամադրելը համարվում է մեղադրանքի առաջադրում։ Մեղադրյալի պաշտպանի կողմից առաջադրված մեղադրանքին ծանոթանալու դեպքում քննիչը կազմում է արձանագրություն, որը ստորագրում է պաշտպանը։»։

 **Հոդված 3.** Օրենսգրքի 69-րդ հոդվածում՝

1. 1-ին մասը լրացնել հետևյալ բովադակությամբ 101-րդ կետով.

«101) մեղադրյալը խուսափում կամ թաքնվում է քննությունից կամ դատից.»։

1. 2-րդ մասում լրացնել հետևյալ բովանդակությամբ 9-րդ կետ.

«9) սույն հոդվածի 1-ին մասի 101-ին կետով նախատեսված դեպքում քրեական վարույթն իրականացնող մարմինը սույն օրենսգրքի 70-րդ հոդվածի 1-ին մասի 1-ին կետով նախատեսված անձանց տրամադրում է ողջամիտ ժամկետ պաշտպան հրավիրելու համար, եթե բացակայում են սույն օրենսգրքի 37519 հոդվածի 2-րդ մասով նախատեսված հիմքերը: Այդ ժամկետում պաշտպան չհրավիրվելու դեպքում քրեական վարույթն իրականացնող մարմինը Հայաստանի Հանրապետության փաստաբանների պալատից պահանջում է փաստաբանին նշանակել պաշտպան։»։

**Հոդված 4.** Օրենսգրքի 277-րդ հոդվածի 1-ին մասում լրացնել հետևյալ բովանդակությամբ նոր նախադասություն.

«Սույն օրենսգրքի 37519-րդ հոդվածի 1-ին մասով նախատեսված հիմքի առկայության դեպքում դատախազը գործը դատարան ուղարկելիս հարուցում է միջնորդություն հեռակա դատական քննություն կիրառելու մասին։»։

**Հոդված 5.** Օրենսգրքի 302-րդ հոդվածում «նախատեսված դեպքի» բառերը փոխարինել «և 453 գլխով նախատեսված դեպքերի» բառերով։

**Հոդված 6.** Օրենսգրքի 303-րդ հոդվածի 1-ին մասը «հետաձգվում է» բառից հետո լրացնել «բացառությամբ հեռակա դատական քննության կարգով գործի քննության դեպքում» բառերով։

**Հոդված 7.** Օրենսգրքի 310-րդ հոդվածում՝

1. Լրացնել հետևյալ խմբագրությամբ 21-րդ մաս.

«21. Քննությունից թաքնվող կամ խուսափող ամբաստանյալի նկատմամբ գործի վարույթը չի կասեցվում, եթե դատարանը որոշում է կիրառել հեռակա դատական քննություն։»։

**Հոդված 8.** Օրենսգրքի 313-րդ հոդվածում «փորձաքննություն նշանակելու» բառերից հետո լրացնել «և հեռակա դատական քննություն կիրառելու» բառերը։

**Հոդված 9.** Օրենսգրքի 323-րդ հոդվածը լրացնել հետևյալ բովանդակությամբ 3-րդ մասով.

«3. Հեռակա դատական քննության կարգով գործը քննելու դեպքում դատարանը պարզում է, թե արդյոք բացակա մեղադրյալի պաշտպանին հանձնվել է մեղադրական եզրակացության պատճենը: Այդ փաստաթուղթը պաշտպանին հանձնված չլինելու դեպքում դատական նիստը հետաձգվում է երեք օրով` պաշտպանին հանձնելով մեղադրական եզրակացության պատճենը»:

 **Հոդված 10.** Օրենսգրքի 337-րդ հոդվածի 1-ին մասը լրացնել հետևյալ բովադակությամբ 3-րդ կետով**.**

«3) Ամբաստանյալի բացակայության դեպքում, եթե դատարանը որոշում է կայացրել հեռակա դատական քննություն կիրառելու մասին»։

**Հոդված 11.** Օրենսգիրքը լրացնել հետևյալ բովանդակությամբ 92-րդ բաժնով.

**«ԲԱԺԻՆ 92**

**ՀԵՌԱԿԱ ԴԱՏԱԿԱՆ ՔՆՆՈՒԹՅՈՒՆԸ**

**ԳԼՈՒԽ 453**

***ՀԵՌԱԿԱ ԴԱՏԱԿԱՆ ՔՆՆՈՒԹՅՈՒՆԸ***

**Հոդված 37519. Հեռակա դատական քննության կիրառման հիմքերը**

1. Դատարանը հեռակա դատական քննություն կիրառում է մեղադրողի միջնորդությամբ, եթե մեղադրյալը թաքնվում կամ խուսափում է քննությունից.

Մեկից ավելի մեղադրյալների առկայության դեպքում հեռակա դատական քննություն անցկացվում է միայն բացակա մեղադրյալի նկատմամբ:

1. Հեռակա դատական քննություն չի կարող կիրառվել, եթե՝
2. մեղադրյալը տեղյակ չէ իր նկատմամբ հարուցված քրեական հետապնդման մասին կամ դատական քննությանը չմասնակցելը պայմանավորված չէ իր կամքով.
3. չեն ձեռնարկվել անհրաժեշտ և բավարար միջոցներ դատական քննությանը մեղադրյալի ներկայությունն ապահովելու համար.
4. մեղադրյալը չունի պաշտպան.
5. մեղսագրվող արարքի կապակցությամբ մեղադրյալի նկատմամբ առկա է այլ պետության իրավասու մարմնի գործն ըստ էության լուծող օրինակնա ուժի մեջ մտած դատական ակտ.
6. մեղադրյալն անչափահաս է:

**Հոդված 37520. Հեռակա դատական քննություն կիրառելու մասին միջնորդության ներկայացումը և լուծումը**

1. Հեռակա դատական քննության միջնորդություն կարող է ներկայացվել քրեական գործը դատարան ուղարկելու պահից մինչև դատաքննությունն սկսվելը։
2. Հեռակա դատական քննություն մեղադրողի միջնորդությամբ կարող է կիրառվել վարույթի առավել ուշ փուլում, եթե հեռակա դատական քննություն կիրառելու հիմքն ի հայտ է գալիս հետագայում։
3. Դատարանը բավարարում է հեռակա դատական քննություն կիրառելու մասին միջնորդությունը, եթե առկա են սույն օրենսգրքի 37519-րդ հոդվածի 1-ին մասով նախատեսված հիմքը, բացակայում են նույն հոդվածի 2-րդ մասով նախատեսված` հեռակա դատական քննության կիրառումը բացառող հանգամանքները։
4. Եթե ամբաստանյալը չունի պաշտպան, ապա դատարանը պարտավոր է ամբաստանյալին ապահովել պաշտպանով: Եթե ամբաստանյալին հնարավոր չէ անհապաղ ապահովել պաշտպանով, ապա դատարանը պաշտպանի մասնակցությունն ապահովելու նպատակով դատական նիստը հետաձգում է:
5. Դատարանը հեռակա դատական քննություն կիրառելու մասին միջնորդությունը մերժում է որոշմամբ:
6. Հեռակա դատական քննության կիրառումը մերժելու մասին դատարանի որոշումը կարող է բողոքարկվել սույն օրենսգրքով սահմանված կարգով:

**Հոդված 37521. Հեռակա դատական քննություն անցկացնելու և դատավճիռ կայացնելու կարգը**

* + - 1. Հեռակա դատական քննությունն անցկացվում է սույն օրենսգրքի 41-45 գլուխներով նախատեսված կարգով` հաշվի առնելով սույն գլխով նախատեսված առանձնահատկությունները:
			2. Հեռակա դատական քննությունն անցկացնելու մասին մեղադրյալի միջնորդության քննությունը սկսվում է մեղադրողի կողմից հեռակա դատական քննության հիմքի և այն հիմնավորող փաստական տվյալների ներկայացմամբ։
			3. Դատավորը պարզում է հեռակա դատական քննության հիմքի առկայությունը, հեռակա դատական քննությունը բացառող հանգամանքների բացակայությունը, լսում կողմերի կարծիքները:
			4. Եթե դատական քննության ընթացքում վերանում է հեռակա դատական քննության կիրառման հիմքը ապա վարույթը շարունակվում է ընդհանուր կարգով:

Ամբաստանյալին տրամադրվում է ողջամիտ ժամկետ գործի բոլոր նյութերին ծանոթանալու համար: Մինչ այդ հետազոտված ապացույցները մեղադրյալի միջնորդությամբ կարող են կրկին հետազոտվել:

**Հոդված 37522. Հեռակա դատական քննության արդյունքում կայացված գործն ըստ էության լուծող դատական ակտի բողոքարկումը**

1. Հեռակա դատական քննության արդյունքում կայացված օրինական ուժի մեջ չմտած գործն ըստ էության լուծող դատական ակտը բողոքարկվում է ընդհանուր կարգով:
2. Հեռակա դատական քննության արդյունքում օրինական ուժի մեջ մտած գործն ըստ էության լուծող դատական ակտը մեղադրյալի կողմից կարող է բողոքարկվել սույն օրենսգրքի 46 գլխով նախատեսված կարգով այդ ակտը ստանալուց հետո եռամսյա ժամկետում։

3. Հեռակա դատական քննության արդյունքում կայացված դատավճիռը բոլոր դեպքերում ենթակա է բեկանման, եթե պարզվում է, որ բացակայել է հեռակա դատական քննություն կիրառելու հիմքը կամ առկա է եղել հեռակա դատական քննության կիրառումը բացառող հանգամանք:

4. Պարզելով սույն մասով նախատեսված հանգամանքի առկայությունը վերադաս դատարանը բեկանում դատական ակտը` գործն ուղարկելով առաջին ատյանի դատարան՝ այլ կազմով նոր քննության: Տվյալ դեպքում դատարանը լուծում է նաև մեղադրյալի խափանման միջոցի հարցը։

**Հոդված 37523. Հեռակա դատական քննության արդյունքում կայացված դատական ակտերի օրինական ուժի մեջ մտնելը և դրանց ի կատար ածումը**

**1.** Հեռակա դատական քննության արդյունքում կայացված դատական ակտն օրինական ուժի մեջ է մտնում և կատարման է հանձնվում միայն գույքի բռնագանձման մասով:

2. Սույն օրենսգրքի 37522-րդ հոդվածի 2-րդ մասով նախատեսված ժամկետում դատական ակտը չբողոքարկելու դեպքում այն ուժի մեջ է մտնում ամբողջությամբ և ենթակա է ի կատար ածման:

3. Ամբաստանյալի կողմից օրինական ուժի մեջ մտած դատական ակտի բողոքարկման դեպքում այն ուժի մեջ է մտնում ամբողջությամբ և ենթակա է ի կատար ածման, եթե ամբաստանյալը բողոքով չի վիճարկում հեռակա դատական քննության կիրառման իրավաչափությունը:

4. Ամբաստանյալի կողմից օրինական ուժի մեջ մտած դատական ակտի դեմ բերված բողոքը վարույթ ընդունելու դեպքում վերադաս դատարանն իր որոշմամբ կարող է ամբողջությամբ կամ մասնակիորեն կասեցնել դատական ակտի կատարումը, եթե դրա կատարումը կարող է առաջացնել ծանր հետևանքներ։»:

**Հոդված 12.** Օրենսգրքի 3761-րդ հոդվածի 1-ին մասում՝

1. լրացնել հետևյալ բովանդակությամբ «2.2)» կետով.

«2.2) առաջին ատյանի դատարանների՝ գործն ըստ էության լուծող օրինական ուժի մեջ մտած դատական ակտերը սույն օրենսգրքի 453 գլխով նախատեսված դեպքում.»:

1. լրացնել հետևյալ բովանդակությամբ «41)» կետով.

«42) առաջին ատյանի դատարանի՝ հեռակա դատական քննության կիրառումը մերժելու մասին որոշումը.»:

**Հոդված 13.** Օրենսգրքի 390-րդ հոդվածը`

1. լրացնել հետևյալ բովանդակությամբ 42-րդ մասով.

«42. Վերաքննիչ դատարանում առաջին ատյանի դատարանի՝ հեռակա դատական քննություն կիրառումը մերժելու մասին որոշման դեմ բերված վերաքննիչ բողոքը քննելու օրվա մասին նախապես իրազեկ կողմի չներկայանալը չի խոչընդոտում դատական ստուգումն իրականացնելուն:»:

1. լրացնել հետևյալ բովանդակությամբ 43-րդ մասով.

«43. Հեռակա դատական քննության հիմքի առկայության պարագայում Վերաքննիչ դատարանում առաջին ատյանի դատարանի՝ հեռակա դատական քննության արդյունքում կայացրած դատական ակտի դեմ բերված վերաքննիչ բողոքի քննությանը ամբաստանյալի չներկայանալը չի խոչընդոտում դատական ստուգումն իրականացնելուն:»:

**Հոդված 14.** Օրենսգրքի 392-րդ հոդվածը լրացնել հետևյալ բովանդակությամբ 4-րդ մասով.

«4. Սույն հոդվածով նախատեսված կանոնները Վերաքննիչ դատարանում առաջին ատյանի դատարանի՝ հեռակա դատական քննություն կիրառելու կամ այն մերժելու մասին որոշման, ինչպես նաև հեռակա դատական քննության արդյունքում կայացրած դատական ակտի դեմ բերված վերաքննիչ բողոքի քննության ընթացքում կիրառվում են այնքանով, որքանով չեն հակասում են սույն օրենսգրքի 453-րդ գլխի էությանը։»:

**Հոդված 15.** Օրենսգրքի 398-րդ հոդվածի 3-րդ մասում՝

1. 3-րդ կետում «նախատեսված դեպքի» բառերը փոխարինել «կամ 453-րդգլխով նախատեսված դեպքերի» բառերով։
2. 7-րդ կետում «իրավունք» բառից հետո լրացնել «բացառությամբ սույն օրենսգրքի 453-րդգլխով նախատեսված դեպքի» բառերով։

**Հոդված 16.** Սույն օրենքն ուժի մեջ է մտնում պաշտոնական հրապարակման օրվանից մեկ ամիս հետո: